**2023 m. Birželio 7-11 d.**

Tylos rekolekcijos su bibliodrama ir sakraliniais šokiais

**„…kad jūsų džiaugsmui nieko netrūktų...“**

Šventajame Rašte Jn 15, 11 Jėzus sako ir linki mums: “... kad jumyse būtų manasis džiaugsmas ir kad jūsų džiaugsmui nieko netrūktų.“ Ar taip įmanoma gyventi, kad nieko netrūktų? O kaip man sekasi džiaugtis ir patirti gyvenimo pilnatvę?

Rekolekcijos skirtos visiems, kuriems nieko netrūksta ir tiems, kuriems trūksta - tikėjimo, jėgų, meilės, pažinimo... Tiems, kurie jaučiasi laimingi ir tiems, kurie išgyvena krizę, turi abejonių, daugiau klausimų, nei atsakymų. Tiems, kurie jau yra dalyvavę rekolekcijose ir tiems, kurie nedrįsta, bet nori pabandyti. Ir tiems, kurie sako, kad Bažnyčioje kažko trūksta – gal pavyks atrasti…

Kiekvieną dieną ryto malda bus su judesiu ir sakraliniais šokiais gamtoje, iki pietų bibliodrama (per užsiėmimus kalbame), nuo pietų bus tylos ir asmeninės maldos - meditacijos laikas, asmeniniai dvasiniai pokalbiai, švęsime Eucharistiją.

**Bibliodrama** – tai gyvas susitikimas su Šventojo Rašto tekstu, kurio dėka dalyviai atpažįsta save ir savo gyvenimą Šventojo Rašto žmonėse ir aplinkybėse. Gestais ir tarpusavio pokalbiais įkūnydami kurį nors vaidmenį biblinėje scenoje, žmonės klausosi Dievo Žodžio ausimis, širdimi, protu ir rankomis. Bibliodramoje naudojame įvairius Dievo Žodžio pažinimo būdus – įsijaučiant į tekstą per savo kūną, kūrybines, menines veiklas, maldą šokiu. Per šią patirtį Biblijos tekstas tampa „degančiu krūmu“ iš kurio man asmeniškai ir mums visiems byloja Dievas.

Rekolekcijas ves bibliodramos vadovė Vilhelmina Raubaitė-Mikelionienė ir kun. Gintaras Vitkus SJ.

Pradžia - birželio 7 d. 10 val.

Pabaiga – birželio 11 d. apie 14 val.

Registracija el. būdu <https://docs.google.com/forms/d/e/1FAIpQLSfFw--Gd02Oo8J0Vaw4Ppz7QiQGGqyj_w6ZyneNLfP-718f1w/viewform?usp=sharing>

arba telefonu: 868677824, Vilhelmina [rvilhelmina@gmail.com](mailto:rvilhelmina@gmail.com)

Auka už rekolekcijas nuo 280 eurų. Registracija patvirtinama, tik pervedus į sąskaitą 50 eurų registracijos mokestį.

Laukiame Jūsų!

Eucharistinio Jėzaus seserys